**Kővágóörsi Közös Önkormányzati Hivatal**

**SZERVEZETI ÉS MŰKÖDÉSI SZABÁLYZAT**

MÓDOSÍTÁS

**1.** A Szervezeti és Működési Szabályzat (a továbbiakban: SZMSZ) bevezető része a következő szöveggel egészül ki:

„Balatonrendes Község Önkormányzata Képviselő-testülete …./2019. (…….) határozatával döntött a Kővágóörsi Közös Önkormányzati Hivatalból 2020. január 1-jei hatállyal történő kiválásáról, valamint arról, hogy ugyanezen hatállyal Badacsonytomaj Város Önkormányzata Képviselő-testületével alakít közös önkormányzati Hivatalt Badacsonytomaji Közös Önkormányzati Hivatal néven. Balatonrendes Község Önkormányzata Képviselő-testülete …/2019. (……..) határozatával elfogadta a Badacsonytomaji Közös Önkormányzati Hivatal megállapodását, valamint …/2019. (….) határozatával a Badacsonytomaji Közös Önkormányzati Hivatal alapító okiratát.”

**2.** Az SZMSZ „*Alapvető feladatok/Hivatal*” részben az ügyfélfogadás helyei pont alatt a „8255 Balatonrendes, Fő u. 1.” szöveg törlésre kerül.

**3.** Az SZMSZ „*Alapvető feladatok/Hivatal*” részben az Illetékességi terület, működési köre pont alatt a „Balatonrendes” szöveg törlésre kerül.

**4.** Az SZMSZ „*Tevékenység*” részben a Hivatal jogszabályban meghatározott közfeladata helyébe a következő rendelkezés lép:

„Magyarország helyi önkormányzatairól szóló 2011. évi CLXXXIX. törvény 84.§(1) bekezdése alapján az önkormányzatok működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátása. Közreműködés az önkormányzatok egymás közötti, valamint az állami szervekkel történő együttműködésének összehangolásában.”

**5.** Az SZMSZ „*Tevékenység”* részben a Hivatal alaptevékenysége helyébe a következő rendelkezés lép:

„A közös hivatal ellátja a Magyarország helyi önkormányzatairól szóló 2011. évi CLXXXIX. törvényben és a vonatkozó egyéb jogszabályokban a számára meghatározott feladatokat. Ellátja az önkormányzatok működésével, valamint az államigazgatási ügyek döntésre való előkészítésével és végrehajtásával kapcsolatos feladatokat, továbbá azokat a hatósági feladatokat, melyeket jogszabályok az illetékességi és működési körébe utalnak, Balatonhenye, Kékkút, Kővágóörs, Köveskál, Mindszentkálla, Révfülöp, Salföld és Szentbékkálla települések vonatkozásában.

az alaptevékenység szakágazat kódja:

841105 helyi önkormányzatok és társulások igazgatási tevékenysége.”

**6.** Az SZMSZ „*Tevékenység*” részben a „Hivatal alaptevékenységét elsősorban…” bekezdésben a „közigazgatási hatósági eljárás és szolgáltatás általános szabályairól szóló 2004. évi CXL. törvény” szöveg helyébe az „általános közigazgatási rendtartásról szóló 2016. évi CL. törvény” szöveg lép.

**7.** Az SZMSZ „*Tevékenység”* részben a Hivatalhoz rendelt más költségvetési szervek a következő szöveggel egészül ki:

„Szentbékkálla és Mindszentkálla Szennyvíz Társulás;

Köveskál és Térsége Szennyvíz Társulás”

**8.** Az SZMSZ „*Szervezeti Felépítés*” részben a „Hivatal létszáma 24 fő” szöveg helyébe a „Hivatal létszáma 23 fő” szöveg, a „6 fő: adóügyi ügyintéző (melyből 1 fő határozott idejű, részmunkaidős” szöveg helyébe az „5 fő: adóügyi ügyintéző” szöveg lép.

**9.** Az SZMSZ „*Szervezeti felépítés a jegyző tartós távolléte idején*” részben a „Hivatal létszáma 25 fő,” szöveg helyébe a „Hivatal létszáma 24 fő” szöveg, a „6 fő: adóügyi ügyintéző (melyből 1 fő határozott idejű, részmunkaidős)” szöveg helyébe az „ 5 fő adóügyi ügyintéző” szöveg lép.

**10**. Az SZMSZ „*Feladatkörök”* részben az „Adóügyi ügyintézők (6 fő)” szöveg helyébe az „Adóügyi ügyintézők (5 fő)” szöveg lép.

**11.** Az SZMSZ „*Feladatkörök”* részben a „Az adóigazgatási területén jelentkező…..” bekezdés helyébe a következő rendelkezés lép:

„Az önkormányzatok vonatkozásában jelentkező többlet feladatok, így különösen új adónem bevezetése, fokozott adóügyi ellenőrzések, kintlévőségek behajtása céljából a Hivatal létszáma ügyintézővel / ügyintézőkkel határozott időre bővíthető, amennyiben a többlet feladatok végrehajtását igénylő önkormányzat vagy önkormányzatok ennek költségét vállalják. A költségek vállalásáról, biztosításáról a Hivatal és az igénylő önkormányzat / önkormányzatok külön megállapodást kötnek.”

**12.** Az SZMSZ „*Feladatkörök”* részben a „ Hivatal székhelyén 18 fő dolgozik….” bekezdés helyébe a következő rendelkezés lép:

„A Hivatal székhelyén 18 fő dolgozik, Révfülöp Kirendeltsége 5 fő dolgozik.”

**13.** Az SZMSZ „*Feladatkörök*” részben a Révfülöpi Kirendeltségen biztosított bekezdés b) pontjában a „az anyakönyvvezetői feladatok ellátása” szöveg törlésre kerül.

**14.** Az SZMSZ „*Az ügyfélfogadás rendje*” részben az ügyfélfogadási helyeken pont alatti táblázat helyébe a következő táblázat lép:

|  |  |
| --- | --- |
| település | ügyfélfogadási idők  |
| Balatonhenye(8275 Balatonhenye, Kossuth u. 54.) | hétfő 9: 00 – 10: 00 |
| Kékkút (8254 Kékkút, Fő u. 5.) | csütörtök 8: 00 – 9: 00 |
| Köveskál (8274 Köveskál, Fő u. 10.) | hétfő 7: 30 – 8: 30csütörtök 9: 00 – 10: 00péntek 8: 00 – 12.: 00 |
| Mindszentkálla (8282 Mindszentkálla, Petőfi u. 13.) | szerda 7: 30 – 8: 30csütörtök 7: 30 – 8: 30 |
| Salföld (8256 Salföld, Kossuth u. 27.) | szerda 9: 00 – 10: 00 |
| Szentbékkálla (8281 Szentbékkálla, Kossuth u. 11.) | hétfő 15.00 – 16.00csütörtök 7: 30 – 8: 30 |

**15**. Az SZMSZ „*A kiadmányozás rendje*” rész helyébe a következő rendelkezés lép:

„A jegyző saját hatáskörében gyakorolja a kiadmányozás jogát. A jegyző távolléte esetén helyette a kiadmányozási jogot minden ügy tekintetében elsősorban az aljegyző, másodsorban az igazgatási csoportvezető gyakorolja. Az aljegyző és az igazgatási csoportvezető ezen túl valamennyi igazgatási ügy tekintetében kiadmányozási joggal rendelkezik.

Fentieken túl kiadmányozási joga van:

* adóigazgatási ügyek tekintetében az adóügyi ügyintézőnek;
* kereskedelmi ügyek tekintetében a kereskedelmi ügyintézőnek;
* a lakcímnyilvántartás alapján feladatkörében kiadott hatósági bizonyítványok, valamint a népesség-nyilvántartással kapcsolatos ügyek tekintetében a hatósági ügyintézőnek;
* hagyatéki ügyekben a hagyatéki ügyekben eljáró ügyintézőnek;
* adó- és értékbizonyítványok tekintetében az adó- és értékbizonyítványokat kiállító ügyintézőnek;
* gyermekvédelmi ügyekben a szociális és gyermekvédelmi ügyintézőnek.

A jegyző tartós távolléte idején a kiadmányozás rendje az alábbiak szerint alakul:

A kiadmányozási jogot minden ügy tekintetében elsősorban a jegyzőt helyettesítő aljegyző, másodsorban az aljegyzőt helyettesítő igazgatási csoportvezető gyakorolja. A jegyzőt helyettesítő aljegyző és az aljegyzőt helyettesítő igazgatási csoportvezető valamennyi igazgatási ügy tekintetében kiadmányozási joggal rendelkezik.”

**16.** Az SZMSZ módosítás 2020. január 1-én lép hatályba.

Az SZMSZ módosítását

**Balatonhenye Község Önkormányzata Képviselő-testülete** …./2019. (XII. 11.) határozatával

**Kékkút Község Önkormányzata Képviselő-testülete** …./2019. (XII. 11.) határozatával

**Kővágóörs Község Önkormányzata Képviselő-testülete** …./2019. (XII. 11.) határozatával

**Köveskál Község Önkormányzata Képviselő-testülete** …./2019. (XII. 11.) határozatával

**Mindszentkálla Község Önkormányzata Képviselő-testülete** …./2019. (XII. 11.) határozatával

**Révfülöp Nagyközség Önkormányzata Képviselő-testülete** …./2019. (XII. 11.) határozatával

**Salföld Község Önkormányzata Képviselő-testülete** …./2019. (XII. 11.) határozatával

**Szentbékkálla Község Önkormányzata Képviselő-testülete** …./2019. (XII. 11.) határozatával

hagyta jóvá.

Kővágóörs, 2019. december ….

dr. Szabó Tímea

 jegyző